Բայց ուզում եմ ձեր ուշադրությունը դարձնեմ օսկարին զուգահեռ ընթացող, ու կարծես թե դրա հետ ոչ մի կապ չունեցող մի երևույթի վրա: Ով ուշադիր է դիտել մրցանակաբաշխությունը, նկատած կլինի, որ բոլոր սևամորթ կինոգործիչների հաղթանակների ժամանակ անպայման ցույց էին տրվում դահլիճում գտնվող մյուս սևամորթները: Կարծես թե սևամորթները մի առանձին կաստա են ու օսկարը նկարահանող օպերատորները նրանց առանձնացնում էին դահլիճում նստած ընդհանուր աստղային մասսայից: Իհարկե շատ հաճելի էր տեսնել թե ինչպես են դահլիճում նստածները անկեղծ ուրախանում իրենց ռասայակիցների հաջողություններով: Բայց ինչու՞ էր դա այդքան շեշտվում: Իմ կարծիքով սա ռասսայական դիսկրիմինացիայի տիպիկ օրինակ է, սևամորթներին կարծես թե ասում են «տեսեք ինչքան ենք ուշադիր ձեր նկատմամբ»: Եթե նրանք լինեին ամերիկյան հասարակության լիիրավ անդամներ , կարիք չէր լինի այդպիսի շեշտադրության: Ու սևամորթ նախագահն էլ ոչ մի կապ չունի այստեղ: